=== Landsteder i Altona ===
I [[Altona]] i [[Hertugdømmet Holsten|Holsten]] ved [[Hamborg]], der da var en del af [[Helstaten]], var det [[imperiestilen]], som slog igennem. Her tegnede [[Christian Frederik Hansen]] i egenskab af landbygmester stribevis af landsteder til dels inspireret af klassisk arkitektur med [[søjle]]r som et karakteristisk dekorativt stilelement. Inspiration til denne stil kunne hentes fra engelske og nordamerikanske landsteder.<ref name="Jø 32">Jørgensen, s. 32</ref> Symmetrien for facaden gjaldt også her. Udsigten over ''Elben'' spillede en stor rolle ved husenes beliggenhed<ref name="Jø 34">Jørgensen, s. 34</ref>, og disse kom til at ligge side om side efter, at købmanden [[Georg Fr. Baur]] havde købt en stor byggegrund og efterfølgende lod arkitekten tegne og opføre 11 store, men forskellige huse langs [[Palmaillen]], en gade med navn efter den plads, hvor man havde spillet boldspillet ''palla-a-maglio''.<ref>Hartmann, s. 124</ref>
Bygninger,_konstruktioner_og_anlæg Kultur Arkitektur